كتعيش بنت فلبينية، عندها 16 عام، حالة نادرة بزاف بعدما تبدلات ملامح وجهها وولات كتشبه لشي مرا في عمرها 50 عام. البنت سميتها رايزيل كالاكَو ، عاشت هاد التغييرات البيولوجية في مدة عامين فقط، وهادشي بسباب اضطراب وراثي. في الأول البنت كانت فرحانة لأنها كتحس أنها تبان بعقلها واخا هي صغيرة، لكن الفرحة دغيا تقلبات للعكس بعدما بان على وجهها التكماش بزاف،وبدات معاناتها مع نظرة الناسخصوصا المقربين منها و فمجتمع ماكيرحمش وغارق فالتخلف. رايزل كتعيش أزمة نفسية مضاعفة خاصة ملي كتكون مع ماماها وكيقولو ليها أنها كتبان كبر منها. معاناة كبيرة كتزيد تعقد الحياة اليومية على إنسانة فقط لأنها تولدات مختالفة وكبرات بدرجة و سرعة مختالفة، وماكاتشبهش، بالنسبة ليهم، بنت في عمرها بالمعايير و المقاييس ديال التخلف اللي حاطينها ومآمنين بيها. 
معاناة كبيرة مع كلام الناس.. بنت عندها 16 لعام كتبان بحال إيلا فـ الخمسينات من عمرها – فيديو